LidanRubinov/Halacha-QA huggingface dataset:
שאלה: גלוקוזאמין: גלוקוזאמין נוזלי לפי חיפוש שערכתי גלוקוזמין נוזלי אינו כשר אם הוא מופק מקונכיה צדף וכו של סרטנים ושאר דגים שאינם כשרים. האם נכון הדבר לכל הדעות? מה בדבר תרופה שרק היא עוזרת לחולה להרגיש טוב יותר מנחם
תשובה: לצערי אני לא יודע. ושנה טובה
שאלה: מתי לספר על בעיה רפואית בדייטים: לכבוד הרב יש לי תת פעילות של בלוטת התריס ואני מאוזנת מבחינה הורמונלית רציתי לשאול באיזה שלב בקשר עם בחור למטרת חתונה אני צריכה לספר את זה כרגע אני יוצאת עם בחור אמנם רק 4 פגישות אבל שנינו מרגישים שהכיוון טוב גם מבחינה שכלית וגם ברגש ומתכוונים להמשיך ולהתקדם בקשר. אשמח לתשובה ושבת
תשובה: ראשית, שיהיה בהצלחה. כמובן שאין הלכות דייטים, והדבר תלוי בנסיבות. בדרך כלל, בשלב הראשון של פגישות מציג כל אחד את הצדדים הטובים והיפים שבו, וזו מעין מסכה מפתה ומושכת כדי ליצור את הקשר. לאחר מכן, מתחילים להסיר את המסכות, ולפגוש האחד בשני את דמותו האמיתית, ואז נוצר מפגש אמיתי וכן. אם את חשה שאתם עומדים בפני השלב השני - אולי כדאי לך להציע כי כל אחד יפרוש גם את חסרונותיו, הפיזיים הנפשיים והרוחניים, מתוך מגמה לראות כיצד מחזקים האחד את השני וכיצד מתקשרים לא רק דרך החלק היפה והמואר כלפי חוץ, אלא בקשר אמיתי הנובע גם מכך שכל אחד מכם הוא גם חסר, וזקוק להשלמתו. אם הצעתך זו מתקבלת - זה הזמן לספר את הכל, ולראות האם דווקא החסרונות מקשרים אתכם יותר האחד לשני. האם את יכולה ללכת בדרך זו? ובשרי לנו שמחות
שאלה: הבדלה בבי כנסת: מראש על התשובה! אבא שלי הוא גבאי בית כנסת, וכל מוצ"ש הוא מתעכב מאוד בבית כנסת, לפחות 40 דקות אחרי יציאת שבת כדי לארגן כל מיני דברים. ככה שיוצא שהוא לא עושה הבדלה בבית בכלל. אימא שלי מוציאה את השבת לבד ע"י אמירת "ברוך המבדיל בין קודש לחול" ואני מתכוונת לצאת ידי חובה בהבדלה שעושים בבית כנסת. האם אני יכולה לצאת ידי חובה כך? האם אנחנו נוהגים באופן מותר?
תשובה: ראשית, יישר כוח לאביך העוסק בצרכי ציבור, ויישר כוח לכן שמשלמות חלק מהמחיר על כך. יש לחלק בין שני שלבים. שלב אחד הוא ההיתר לעשות מלאכה. את זה ניתן לעשות על ידי אמירת המבדיל בין קודש לחול, ואז מותר לכן לעשות מלאכה. אולם זה לא פוטר אתכן מלהיות נוכחות בהבדלה, כדי להתיר אכילה ושתיה. ראוי אפוא שאביכן לא יתכוון לצאת ידי חובת הבדלה בבית הכנסת, וכשהוא שב לביתו - תעשו הבדלה משפחתית. האם אתן יכולות ללכת בדרך זו?
שאלה: אטריות אורז: ב"ה נשמח לדעת האם ניתן לקנות מקלוני אטריות אורז מבחינת בישול נכרי? האם יש כשרויות שבהן אפשר וכאלו שלא? (לספרדים) והאם צריך לבדוק אותן מתולעים?
תשובה: התייעצנו עם מומחה כשרות ולהלן תשובתו: תהליך היצור של אטריות אורז הוא שמבשלים את האורז ואז תוחנים אותו ומעבירים אותו דרך מכבש Extruder כדי לייצר את הצורה. כמובן, אורז דרוש בישול ישראל ועד עכשיו לא ראיתי שום אריזה של אטריות אורז שרשום עליו שנעשה בבישול ישראל. אני אפילו לא יורד לאיזה סוג בישול ישראל, לפי הרמ"א או לפי הב"י. הסיבה שהיצור נעשה ע"י גוים. יש מוצר דומה שנקרה אטריות שעועית שנעשה מעמילן שעועית ולכן אין בעי-ה של בישול ישראל וזה כן כשר, אבל לא מחזיקים את המוצר הזה בהרבה מקומות, למרות שמצאתי לפעמים ברשתות דולות.
שאלה: שם לתינוקת: כבוד הרב ברוך ה נולדה לי לפני מספר ימים בת. אנו מתבלטים רבות בין השמות נעם לנועה. אנו אוהבים את השם נועה אך כיוון שהוא נפוץ מאוד אנו פחות מתחברים, ואת השם נעם אנחנו מאוד אוהבים ומתחברים אליו. האם הוא שם טוב עבור בת? או שעדיף נועה על אף שאנו פחות רוצים. והחלטנו להעניק לה כשם שני רחל על שם סבתי שהייתה ניצולת שואה.
תשובה: בורכה ראשית, ברכת שמיים עליכם, וזכו לגדל אותה בשמחה, ביושר ובטוב לבב. הטוב ביותר הוא לבחור שם שאתם אוהבים. שני השמות יפים מאוד, ואין כל בעיה לבחור בזה או בזה. נזכיר תמיד לעצמנו כי מה שיקבע את גורל חייה של הילדה אינו השם שלה, אלא האהבה, החינוך, האמונה והחיבוק שאתם תעניקו לה. והרבה שמחה
שאלה: נעם או נועם: כבוד הרב ברוך ה נולדו לי לפני ימים ספורים תאומים בן ובת. לבני החלטנו לקרוא איתי ולבת נועם, אך אנו מתלבטים לבין נועם עם ו או ללא ו? והאם השם נועם מתאים לבת, או שכדאי נועה, על אף שאנו פחות מעדיפים.
תשובה: אינני מבין בנושא לכן הבאתי לכם תשובות של אחרים:
שאלה: משיח: מה יקרה לכל הנערים החילונים נגיד בגילי כמשיח יבוא? למה החזירו אותנו בגלגול רק עד תקופה כזאת של נגיד 14 15 16 שנה שמשיח יבוא זה הזדמנות קטנה לחזור בתשובה לפני ואחרי זה אין דרך חזרה או בשביל שנעבור פה תיקון ביסורים מה הסיבה? אה ועוד משהו נולדתי בניתוח קיסרי מה זה אומר
תשובה: לכל יהודי יש נשמה יהודית. אף אחד לא יודע מה היה קודם - גלגול כזה או אחר, אנחנו חיים את מה שיש לנו כאן ועכשיו. אנחנו לא יודעים מתי יבוא המשיח, לכן כל מה שרוצים לעשות צריך לעשות ולא לדחות עד שיבוא המשיח. צריך לבחור את דרכנו בחיים מתוך מה שאנחנו רואים ומבינים כאן ועכשיו. אין כל סיבה שתצפה שיהיו לך ייסורים, רוב האנשים חיים בלי ייסורים ואין סיבה שלך יהיו ייסורים. באשר לניתוח קיסרי זה לא אומר כלום. המסקנה מכל הדברים היא שאתה צריך להתבונן היטב במה שקורה סביבך ולהחליט מהי דרך החיים הנכונה עבורך. צריך לעשות זאת בתהליך, לא בחיפזון. ההתבוננות וההחלטה לוקחים מספר שנים, רק אם עושים זאת בסבלנות, מגיעים לדברים אמתיים ויציבים. שנה טובה!
שאלה: נשים: היי אני בת 16וחצי,ויש לי שאלה שמאוד מעניינת אותי לגבי נשים: בתנ"ך כתוב שלגבר אסור להיות הומו או משהו אחר. אבל לאישה לא כתוב כלום,אז למה לא כתוב לאישה כלום ומאיפה למדו את ההלכה שאסור לה להיות לסבית למשל או כל דבר אחר שקשור כי טכנית היא יכולה לחשוב שזה מותר?!
תשובה: אצל גברים יש מעשה חיבור ולכן האיסור מפורש לחלוטין. אצל נשים אין מעשה חיבור ולכן זה לא נאסר בפירוש אבל כל המפרשים אוסרים זאת - יש טוענים שזהו איסור תורה. ציטוט מדברי הרמב"ם: רמב"ם פירוש המשניות - מסכת סנהדרין פרק ז משנה ד וכמו כן המעשה המגונה הנוהג בין הנשים ג"כ מביאות אשה על אשה הוא מעשה תועבה, אבל אין בו עונש לא מן התורה ולא מדרבנן, ואין אחת משתיהם נקראת זונה ואינה נאסרת על בעלה ואינה אסורה לכהן, וזה שקורין חכמים נשים המסוללות זו בזו והוא נגזר מן מסלול והוא הדרך הכבוש, ועם היות שאין בו עונש כבר מנו זה המעשה מכלל תועבות המצרים, ואמרו בביאור כמעשה ארץ מצרים מה היו עושין איש נושא איש ואשה נושאת אשה ואשה נישאת לשני אנשים: וכך כתב הרמב"ם ביד החזקה - הלכות איסורי ביאה פרק כא הלכה ח "נשים המסוללות זו בזו אסור וממעשה מצרים הוא שהוזהרנו עליו שנאמר כמעשה ארץ מצרים לא תעשו אמרו חכמים מה היו עושים איש נושא איש ואשה נושא אשה ואשה נשאת לשני אנשים עייני תשובה מפורטת בנושא של הרב רביד נגר
שאלה: כפירה: כבוד הרב גלעד שטראוס, אני מצאתי טעות בתנ"ך. בתנ"ך כתוב:"אז ידבר יהושע לה, ביום תת ה את האמרי לפני בני ישראל, ויאמר לעיני ישראל: שמש בגבעון דום, וירח בעמק אילון. וידם השמש, וירח עמד, עד יקם גוי איביו הלא היא כתובה על ספר הישר. ויעמד השמש בחצי השמים, ולא אץ לבוא כיום תמים" (ספר יהושע י,12-13). פסוקים אלו אומרים שיהושע עשה נס שהשמש תפסיק לנוע ומכך משתמע שהשמש בדרך כלל נעה. מפסוקים אלו ניתן להסיק שהשמש נעה סביב כדור הארץ. זה לא נכון כי כאשר האסטרונומים צפו באמצעות טלסקופ בשמים, הם ראו שכדור הארץ נע סביב השמש. כיצד לפי היהדות והתורה ניתן להסביר את זה?
תשובה: התנ"ך מתייחס כאן למה שראו האנשים שנלחמו בשטח. הם ראו שהשמש נשארת במקום וכך היום מתארך. זה מאוד שמח אותם והרשים אותם שד  מאריך להם את היום כדי שיוכלו להמשיך במלחמה. התנ"ך לא מתייחס כאן לדרך תנועה של השמש בשמים אלא למה שהאנשים בשטח ראו.
שאלה: ברכה ליום הולדת: לכבוד הרב, האם מותר לכתוב ברכה לחבר ליום הולדת של אחותו? ואם כן אשמח שהרב יביא לי דוגמא
תשובה: צריך לשמור על צניעות - הדבר ודאי נדרש כלפי אחיות של חברים שלנו. צריך לזכור שהאחות של חבר שלי אינה בהכרח חברה שלי.
שאלה: תפילת ראש השנה בח"ול: לרב ושבוע טוב, אני כרגע בשליחות בחו"ל ואני הולך להעביר פה את כל החגים. אני יודע שבחו"ל אני לא צריך לחגוג את החג השני שבחו"ל חוגגים חל עלי רק איסור מלאכה בפומבי, אבל מה לגבי התפילה איך אני מתפלל בבי"הכנס בחול כאשר הם מתפללים למעשה את תפילת החג. איך אני צריך לנהוג? אודה לך על תשובתך בברכת שנה טובה ומבורכת לך ולכול ישראל
תשובה: להזכירך - בשונה מכל המועדים, ראש השנה הוא יומיים גם בארץ ולכן יומיים גם עבור ישראלי בחו"ל. בנושא איסור מלאכה - חל עליך איסור. יש עוד פרטי דינים ולכן אני מעביר לך קישור לרשימה מפורטת בענין:
שאלה: זוגיות: בס ד לך כבוד הרב אני נשואה 4 שנים בעלי בא מרקע חלוני ואני שומרת שבת טהרה המשפחה הסיפור שלי הוא כזה בעלי סבל מאוד שהיה קטן מההורים שלו עזבו אותו בגיל 4 מאז יש לו בחיים תסכול אמא שלו עשתה לו מעשה רע אשפזה אותו בבית חולים לחולי נפש היא רימתה אותו היא אמרה לו שהיא תכנס לשם בסוף לקחה את הבן שלה לשם הוא עשה כול מיני שטיות לא ידעתי את כול הסבל שלו לפני החתונה נתנו לו כדורים חזקים שהרגו לו את הזרעים תמיד אנכנו רבים אין בבית מה עושים אמא שלי התחצפה אליו ביום שישי בערב אמרה לו על תצעק על הבת שלי אני יזמין לך משטרה הוא רעד התעצבן על אמא שלי וטען שהיא רימתה אותו ולא אמרה לו שאני חולה חס ו אני לא חולה הוא החליט לקחת חופש מחברים שלו מאמא שלו מהמשפחה שלי הוא עבר איתי חיים לא קלים עוד חודשיים עד שיעבור לו אני שכנעתי אותו שאני רוצה לשפר את היחסים ולא לזרוק את הכול לזבל את הנישואים ישנתי אצל אמא שלי שישי שבת שבאתי הביתה הוא אמר לי עם יהיה לי סבלנות לחכות עד שיגמר החופש שהוא לוקח פסק זמן אמרתי לו ר ואחר כך דיברנו על ילדים הוא אמר לי אני לא מרגיש בשל להקים משפחה וילדים בשנה הקרובה אפילו שהוא רואה ילדים ברחוב זה לא עושה לו את זה בעלי סובל מטסטוסטרון הוא בתהליך של בדיקות עם הרופאה שלו היא אמרה לו ברגע שהוא יעבור את הבדיקות יתנו לו תרופה לזה ואז לא יהיה לו פוריות הוא צריך להקפיא את הזרע בשביל במידע וירצה בילדים לעשות רק הפריה ואני פוחדת לא יודעת מה זה הפריה אובדת עצות הטסטוסטרון שלו נמוך הוא לא רוצה להרגיש זקן צעיר הוא רוצה להרגיש תמליץ לי מה עלי לעשות לך ביי
תשובה: המציאות שאת מתארת מאוד מורכבת. אי אפשר בתשובה אחת לפתור אותה. את צריכה לפגוש אישה מקצועית שתלווה אותך, תסביר לך ותדריך אותך כיצד לנהוג עם בעלך. אני ממליץ לך לפנות ללשכת הרווחה במקום מגוריך. לחלופין מצאתי שני מספרי טלפון שתוכלי להיעזר בהם. את מתקשרת ומספרת להם את הסיפור שלך: מוקד - 118 ער"ן - 1201
שאלה: ביטול חתונה: לפני כ3 חודשים הצעתי נישואין לבת זוגי. כאשר דיברנו על תאריך אני רציתי בהקדם בתוך חצי שנה, והיא רצתה למשוך שנה וחצי. לבסוף היא התפשרה על שנה. מאז שסגרנו את האולם אנחנו רק רבים ורבים למצב שהיא משפילה אותי ליד המשפחה שלה ועוד הרבה. מאז אני כל הזמן חושב לבטל את החתונה כי אני רואה מה קורה בנינו. אני בן 27 והיא בת22. אפילו באמצע ויכוח היא זרקה את הטבעת והשמיעה טענות כלפיי משפחתי. שלא נכונות. לאור המצב ולצערי אני רואה שצריך וכדאי לבטל את האולם, במיוחד לאחר הקללות ושהיא זרקה את הטבעת. קשה לי עם זה שמשפחתי חיכתה כל כך לחתונה ועליי לבטל.האם יש משהו בהלכה שאסור לבטל את החתונה? אשמח לתשובתך
תשובה: כואב מאוד לקרוא את מה שאתה כותב. אחלק את דבריי לשני חלקים: החלק הראשון הוא שאם אכן בני הזוג אינם מסוגלים להינשא זה לזו - אין שום דבר בהלכה שאוסר את ביטול החתונה. אם הדבר נעשה בהסכמה בין שני הצדדים - כמובן, וגם אם לא, אם הדבר הוא בלתי אפשרי, מוטב שלא יתחתנו מאשר ש הבית לא יהיה קיים לאחר החתונה. אולם, זה רק אומר שהאפשרות הזו קיימת. אולי דווקא בשל העובדה שהיא קיימת - האם אתם יכולים לבדוק ביחד את האפשרות האחרת, הטובה ביותר, של שינוי היחס ביניכם, הפסקת המריבות, והשכנת האהבה מחדש? כדאי קודם לבדוק את זה. ואם זה לא ילך - אזי כאמור מותר לכם לא להקים בית ביחד, ואולי זה הדבר הנכון לעשותו. ושנה טובה ומתוקה
שאלה: ייסורים: כבוד הרב אני מכיר משפחה מקסימה שסובלת מאינספור ייסורים כבר עשרות שנחם - מקשיים בריאותים עד לאירועים טראגיים יותר. מדובר במשפחה עם ערכים גבוהים יראי שמיים שהם עושים המון חסד. אני יודע שאיננו יכולים להבין לעומק את רצונו של הבורא, אבל קשה לי עם ההסבר שהם עושים תיקונים על חטאים מגלגולים קודמים. לעומת זאת, למרות שהיו לי ייסורים בחיים, לא היו לי כמו שלהם. אני באמת אסיר על כך. יחד עם זאת, למה הם סובלים ואני הרבה פחות? מה אנ אמור לעשות עם זה? אומרים שאדם מקבל את הייסורים שאיתם הוא מסוגל להתמודד. מה סה אומר אלי - שיש לי נשמה חלשה? ושוב, אני לא מאחל לעצמי סבל אני מנסה להודות לבורא על מה שיש, יחדש עם סאת, קשה לי עם התמונה שאני כרגע הצגתי בפניך.
תשובה: אנו מתנהלים בעולמנו עם שאלות רבות המלוות אותנו: למה אנחנו קיימים? למה אנחנו כואבים וסובלים? למה בכלל הקב"ה ברא את העולם? מה יתרון לאדם בכל עמלו שיעמול תחת השמש, וכדו. כמובן שאלה לא התחושות היחידות שלנו, ויש בנו גם הרבה שמחה והלל ו מה עושים עם מה שמציק לנו מאוד? אפשר כמובן לחתור באופן מתמיד לתשובה, אולם זו עשויה לבוא רק מהתגלות ישירה של הקב"ה אלינו, ואילו אנו חיים בתקופה שדבר ד  יקר ושאין חזון נפרץ. לפיכך, אין לנו אלא להטמיע בנו את ההכרה שאנו ניאלץ לחיות בעולמנו בלוא תשובה שתיאמר לנו מבחוץ על השאלה הזו. ואין לנו אלא לחתור לתשובות פנימיות שלנו, ואולי לשאלות אחרות. משעה שאדם שואל שאלה אחרת, - מה אני יכול לעשות עם הייסורים? כיצד לחלץ מעצמי הפחתה של הייסורים עצמם? איזו רגישות לכאבו של האחר נוצרת בי כתוצאה מהייסורים שלי עצמי, וכדו    הוא חי אחרת את עולם הכאב והייסורים. האם התנועה הזו יכולה להופיע בתוכך? ושנה טובה ומרוחמת
שאלה: צום בכיפור: כבוד הרב אני סובלת ממיגרנות לאורך שנים ובצומות, הנטייה לסבול מהם גוברת עד כדי הצורך להתפנות לקבלת עירוי בשל התייבשות. כך קרה בכל הצומות האחרונים. שאלתי היא כיצד עליי לנהוג ביום כיפור הבא עלינו לטובה. שנה טובה ומבורכת
תשובה: ראשית, אני מקווה ומברך ומתפלל ביחד אתך שהתופעה הזו תחלוף. נראה לי כי נכון לנהוג כך: להתכונן לצום, לצמצם קפאין בימים שלפני הצום, לשתות, לאכול פירות, מזגן וכדו. להתחיל לצום ביחד עם כולם. בשעה שהמצב מחמיר וכאב הראש הוא ברמה שמפילה אותך למיטה - להפסיק לצום מיד. האם את יכולה ללכת בדרך זו?
שאלה: דג בקלה: האם ר-פילה מרלוזה מעובד קפוא מסין,פאר הדג, בהשגחת רבנות קרית מלאכי וחוג ח"ס פ"?
תשובה: מצ"ב טבלת הנחיה בנושא הדגים
שאלה: הכנסת אורחים בראש השנה: יש לנו בעיה הלכתית מאוד מסובכת יש אישה בודדה שגרה בירושליים ואנחנו מעוניינים להזמין אותה לחג. היא לא ניידת ולנו אין איפה להלין אותה וגם אנחנו לא כ"כ מכירים אותה והיא אותנו ולא נראה לנו שהייתה רוצה להעביר בחברתינו 4 ימים. אנחנו יותר ממודעים לבעיתיות העיניין אבל האם יש איזושהי פרצה שתתיר שנממן לה מונית הלוך חזור בחג? האם מצוות הכנסת אורחים לא יותר חשובה? למדנו כל הזמן שמצוות בין אדם למקום ה סולח אך לא על מצוות בין אדם לחברו. האם יש סיכוי שיתירו כזה דבר? כי אנחנו ממש אובדי עצות.
תשובה: למרות שהשאלה כרגע לא רלבנטית, כיוון שראש השנה כבר עבר. עם זאת, מבחינה עקרונית, אין עושים מצווה על ידי עבירה. לא הבנתי מהשאלה האם גם אתם גרים בירושלים. אם התשובה חיובית, ניתן להביא אותה על ידי נהג גוי, ביום השני של ראש השנה, אבל לא בימים האחרים ולא בשבת.
שאלה: סכך בשנת שמיטה: האם מותר לגזום תמר בשנת השמיטה לסכך בו את הסוכה
תשובה: כן. הענפים לא מיועדים לאכילה, ומותר להשתמש בהם לסיכוך.
שאלה: כשרות מהדרין הרב שלוש: עופות למהדרין בהכשר הרב שלוש לא מופיע ברשימה שלכם. האם יש בעיה בהכשר? חשוב לי לדעת לפני ר"ה
תשובה: כל משחטות העופות בארץ המופיע עליהם כשרות רבנות מוסמכת הינם כשרים. רשימת המומלצים של כושרות עוסקת ב"עשה טוב" ולא ב"סור מרע". לכן אנו ממליצים על משחטות המוכרות לנו מביקורים ומהכרת צוות השחיטה, מערך הבדיקות וכו  להרחבה והיכרות מעמיקה עם תעשיית שחיטת העוף עיין במאמר בקישור המצ"ב
שאלה: רכיבי אבקת חלב: שבוע טוב, אני מחפש התייחסות לגבי, רכיבי אבקת חלב -מאיזה שלב הם כבר לא מוגדרים כחלביים. אשמח גם למאמרים בנושא במידה וידוע לכם. שנה טובה ו
תשובה: מצ"ב מידע מהאתר שלנו
שאלה: צרירות דם בעוף: בעקבות המידע שלכם בעניין,התעוררו מספר שאלות: 1. האם הכעיה גם בהודו? 2.צריך לחשוש בעוף הודו טחון? 3. האם יש הכשרים שעונים על הבעיה הזו,ושלא אצטרך לסמוך על שיקול דעתי? 4. עד כמה הבעיה נפוצה?פתאום כל כתם מעלה חשש,ויש הרבה.
תשובה: 1. הבעיה גם בהודו. 2. לא צריך לחשוש בעוף  הודו טחון 3. בכל הבד"צים זה נבדק על ידי משגיח 4. כתמים יש לרוב, אבל בעיה אינה בכתם, אלא שטף דם פנימי כתוצאה של מכה.
שאלה: ברית מילה: ילד שנולד מתרומת זרע של גוי, האם חייבים ברית בעשרה? מי מברך את ברכות המילה? האם כשאין מנין מברכים את כל הברכות??
תשובה: א. בהלכה נאמר: "היכא דאפשר, עבדינן למילה בעשרה. והיכא דלא אפשר, עבדינן בפחות מעשרה." (שולחן ערוך יורה דעה סימן רסה, ו) כלומר, בכל מקום שאפשרי עושים ברית בעשרה, ומסתבר שגם בנידון השאלה. ב. כאשר אין אב לתינוק מברך הסבא או הסנדק. (שם, סעיף א ברמ"א) ג. הברכות אינן קשורות למניין, ולכן מברכים.
שאלה: בשר וחלב: לרב, ערבבתי בטעות מצרכים חלביים קרים(חלב גבינ"צ) עבור פשטידה חלבית בקערת פלסטיק בשרית. מה דין הפשטידה ומה דין הקערה? עדי
תשובה: הפשטידה כשרה, והקערה כשרה (אחרי שטיפתה במים וסבון).
שאלה: אישות: האם בני זוג (שניהם גרושים) אשר הכירו מיד לאחר קבלת הגט של האישה (בטרם חלף האיסור של 90 יום לאחר קבלת הגט), וקיימו יחסים יכולים להתחתן זה עם זו? האם מדובר במצב האוסר את הבן זוג על האישה מאחר ונחשב לו כמי ששכב עם אישה נשואה?
תשובה: אישות   אי המתנה שלושה חודשים 1. כאשר בעל מתגרש מאשתו, הוא מניח את הגט על כפות ידיה, אומר בלשון: הרי את מגורשת ממני ומותרת לכל אדם. 2. מאותו רגע שהאשה קיבלה את הגט (והלכה עימו ארבע אמות), האשה מגורשת! 3. מסקנה: אם היא חיה עם גבר כעבור שניה מהגירושין, אין היא אסורה עליו. 4. האיסור של בעלה ובעלה, הינו כאשר האירוע התרחש כשהיא עדיין אשת איש. 5. הרמב"ם מביא את חובת ההמתנה לאורך שלושה חודשים להלכה: בהלכות גירושין יא,יח): כל אישה שנתגרשה או שנתאלמנה הרי זו לא תינשא ולא תיתארס עד שתמתין תשעים יום חוץ מיום שנתגרשה או שמת בעלה בו וחוץ מיום שנתארסה בו כדי שיודע אם היא מעוברת או אינה מעוברת להבחין בין זרעו של ראשון לזרעו של שני". 6. היינו, הרעיון בהמתנה של שלושה חודשים אינו משפיע על הפסקת היותה אשת איש. ההסבר הינו בשל הצורך להבחין אם הילד שייוולד לה הינו מהבעל שממנו התגרשה, או מהגבר החדש. 7. אגב, המקור הינו במסכת יבמות מ"א, במשנה ובגמרא, כאשר ההסבר לאיסור, שצויין לעיל הינו בהתאם להסבר שמואל, אך רבא נותן הסבר נוסף, עיינו שם. 8. יש לכך השלכות הלכתיות בדיני ממזרים, למי נייחס את הילד   ולכן, יש להקפיד ביותר בנדון, כדי להימנע מהכרזת הילד כממזר. 9. אציין שדין המתנה של שלושה חודשים, חל גם אצל אשה שאינה ראויה ללדת, ואף שהרציונל לעיל אינו רלבנטי. ראו ברמב"ם, (גירושין יא,כ: "וגזירת חכמים היא שאפילו אישה שאינה ראויה לילד ואפילו נתגרשה או נתאלמנה מן האירוסין צריכה להמתין תשעים יום". 10. ישנם עוד מקורות והסברים, וכן נבהיר שעולה לכאורה מהרמב"ם, בהתאם לרדב"ז לדוגמא, שהאיסור הראשון הינו מן התורה, לעומת האיסור גם על מי שאינה ראויה ללדת, שהינו גזירת חכמים. כך או כך, בשני המקרים אין היא אשת איש, מרגע הגירושין. לכן, מה שקרה ביניהם מרגע הגירושין (לא לפני כן כמובן) לא יגרום לאסור אותם להינשא. התשובה נתקבלה ע"י הרב עו"ד צוריאל בובליל
שאלה: ביטוי מתהילים: לא מזמן נתקלתי בביטוי "אדוני עוז לעמו ייתן", ולצערי לא הצלחתי להבין את משמעותו. רק מצאתי, שהוא לקוח מתהלים. האם תוכל לעזור לי להבין את פירושו של הביטוי ואת משמעות הפרק בו הוא כתוב? מראש.
תשובה: לך מו"ר הרב צבי יהודה זצ"ל היה מסביר זאת כך - ה  עוז לעמו יתן דהיינו ייתן לו כח, ומתוך הכח הוא יברך את עמו ב דהיינו מגיע מתוך כח ועצמה ובודאי לא מתוך חולשה וכך הקב"ה לעם ישראל ייתן עוצמה (הן חיצונית והן פנימית) ומתוך העוצמה תבוא ברכת ה בברכת שנה טובה דוד לוי 098987548
שאלה: כשרות עוף: האם העוף ניתן לסמוך על הכשרות של העוף הנמכר ברמי לוי סניף רמת גן. שמועה שמעתי שיש בעיות כשרות עם עוף זה. שפרה
תשובה: אין לי כלים לענות על שאלה זו.
שאלה: מגע בשרי בסיר פרווה רותח: הרב, הכנתי במקביל מרק עוף בסיר בשרי ומרק פרווה בסיר פרווה. במהלך הבישול קפץ ממרק העוף נוזל על דופן הסיר הפרווה בעודו רותח. שני המרקים היו במצב רתיחה והכילו רכיבים חריפים. האם הסיר הפרווה הפך להיות בשרי או שנוזל המרק שניתז בטל ב60?
תשובה: בשל עומס על הרבנים בערב החג, אנו ממליצים להשתמש בסימולטור הכשרות במידה ולא הצלחת להגיע למענה אנא צרי קשר 02-6569352 והקישי 1 למוקד ההלכה
שאלה: איך אפשר לשתף מבלי לעבור על  לשון הרע?: ו גדולה מראש! 1.האם מותר לי לבקש ממורה סליחה בשם כל הכיתה-מורה שהיה חיכוכים בינו לכיתה -ויש בנות שאולי לא ירצו לבקש ממנו סליחה ועדיין כועסות עליו( גם אנחנו לא היינו ר),האם אני בכלל חייבת להודיע לכולם, או מותר לי בשם כל הכיתה לבקש סליחה?ואם אני אשאל אותם-יכול להיות שבנות רק יתחילו לומר לשון הרע עליו. 2.אני מאוד משתדלת בקטע של הלשון הרע,ויצא לי לחשוב,שזה משהו באמת גדול,אבל אני לא מצליחה לראות באמת חברה מתנהלת ככה-נגיד שמורה עיצבנה מישהי,מישהי רבה עם מישהי והיא לא תשתף בכך את אמא שלה, או חברות שלה.מה הגבול לשיתוף?וזה מאוד טוב ואולי יהיה כאלה שיצליחו אבל בתור חברה של אנשים אני לא מצליחה לראות את כל זה לא קורה.אני מבינה עוד לשון הרע שהוא ממש סתם רכילות מגעילה וצוחקים על אנשים,אבל שמישהו כועס או פגוע-קשה לי יותר לראות איך באמת חברה שלמה תתנהל ככה.וגם לי קשה עם חברות לדעת שאולי הם לא ישתפו אותי סתם בדברים שמפריעים להם כי זה לשון הרע. באמת ענקית!
תשובה: לך ויישר כח על השאלות היפות. ביחס לבקשת סליחה, אני לא חושב שאפשר לבקש  בשם הכיתה  כאשר הכיתה לא באמת לבקש סליחה. אני חושב שאת יכולה לבקש בשם עצמך, ואם את יודעת שיש בנות נוספות שמעונינות בכך, אז את יכולה להגיד, שאת ועוד כמה בנות מבקשות ממנו סליחה. כל הכבוד שאת משתדלת בקטע של לשון הרע, ואני רוצה להעלות כמה נקודות ביחס לכך. קודם כל, אין בעיה של לשון הרע אם לא מזכירים שמות ואם אי אפשר להבין במי מדובר. לכן, אפשר בהחלט לשתף מבלי להזכיר שמות (מורה שלי עצבנה אותי, למשל). דבר שני, הרצון לשתף כשאנחנו כועסים ומתוסכלים מאד מובן. מצד שני, דיני לשון הרע בעצם אומרים לנו להמתין רגע ולנסות  לראות את הצד השני. האם אפשר  ללמד זכות  על מי שהכעיס אותנו? האם יכול להיות שגם לנו יש חלק בכל הנושא הזה? אולי אפשר להעביר ביקורת בצורה יותר  אוביקטיבית. אפשר לומר - המורה ממש לא מתחשבת ונותנת לנו המון שיעורי בית, ואפשר גם לומר - למורה ממש חשוב שנצליח ולכן היא נותנת לנו הרבה שיעורי בית, אבל אנחנו קצת מתקשות בזה וזה מתסכל. המידע והשיתוף הוא כמעט אותו דבר, אבל ההבדל בטון, בנימת הדיבור, במחשבה הוא תהומי. דבר שלישי, לפעמים באמת צריך להתאפק. בדיוק כמו שאנחנו צריכים לשלוט על האכילה שלנו וגם כשאנחנו מאד רעבים אסור לאכול משהו לא כשר, ובדיוק כמו שאנחנו צריכים לשלוט על השינה שלנו ולקום בזמן לתפילה כך גם אנחנו צריכים לשלוט על הדיבור שלנו. זה בהחלט לא פשוט אבל האיפוק הזה הוא חלק מהיותנו יהודים שמקבלים על עצמם עול מלכות שמים. דבר רביעי ואחרון, יש מקרים שבהם השיתוף באמת מאד נצרך מבחינה נפשית, ואז באמת יש מקרים שבהם הלשון הרע מותר וזה נקרא  לשון הרע לתועלת. זה קצת מסובך להסביר את כל הפרטים, אבל באופן כללי, כשאת מדברת לשון הרע ואת מראש אומרת למי שאת מדברת איתו שאת לא מתכוונת להגיד דברים רעים אלא רק  לשפוך את הלב  - אולי השומע יוכל לתת לך נקודת מבט חדשה על הדברים, אולי הוא יוכל לנחם אותך, אולי יתן לך סיוע אחר וכו  - במקרים האלו יש מקום להקל אבל זה בצורה מאד כללית ומאד תלויה באופי שלך, באופי של השומע, בנושא של הסיפור וכו. מקוה שהצלחתי קצת להסביר - תגובות תתקבלנה בשמחה במייל שלי טוביה tsbias1 gmail.com
שאלה: התגייר עם שם משפחה לוי: גר שנולד לאמא גויה ואב יהודי ששם משפחתו לוי יהיה צריך לשנות את השם משפחה? אם כן אני רוצה להבין למה?! הוא אחרי גיור והוא יהודי לכל דבר ואם נולד לאבא לוי אז הוא יהיה לוי. אני רוצה בבקשה הסבר הגיוני לשאלה. מראש :-)
תשובה: אין צורך לשנות את שם המשפחה, אבל צריך לדעת שאין לו את דיני לוי (שבימינו ללא בית המקדש המשמעות העיקרית היחידה היא שאינו עולה לתורה בעליית לוי אלא בעליית ישראל. וכן במקרה דומה של בן לכהן וגויה שהתגייר - לא יוכל לעלות בעליית כהן ולא יוכל לשאת את כפיו, ולא חלות עליו מצוות הכהונה כמו איסור הנישואין לגרושה וכו ). הסיבה היא שהמשמעות של גיור היא לזרוק את כל העבר ולהיוולד מחדש - "גר שנתגייר כקטן שנולד דומה". ולכן הגר אינו נושא כל ייחוס להוריו הקודמים (ואפילו את מצוות כיבוד הורים לכאורה לא היה מחוייב והיה מותר להתחתן עם קרוביו שהתגיירו, אלא שלא יתכן שהגיור יגרום להקל ממצוות שנהגו לפני כן). כדי שהייחוס יעבור יש צורך בבסיס איתן בעם ישראל (להיות בן לאם יהודייה) שעל גביו יכול להתווסף הייחוס המיוחד (העובר דרך האב). כאשר אין את הבסיס היהודי - אין היחוס עובר, והגיור אחר כך הוא דבר חדש שהיחוס כבר אינו דבק בו.
שאלה: טיפולי פוריות: אני בתהליך של הפריה חוץ גופית ועתידה לעבור אותה בערב יום כיפור, בזמן הטיפולים ובמיוחד לאחר השאיבה יש צורך לשתות הרבה כ2 ליטר ביום לפחות, מה הדין ביום כיפור?
תשובה: ראשית, שיהיה בהצלחה גדולה עד מאוד. שאלתי: לפני שאנו עוסקים במצב שיווצר לאור דברייך - האם יש אפשרות לחפש דרך שהטיפול המבורך עצמו לא יתנגש ביום הכיפורים, כגון בתאריך אחר? ואז אפשר לעשות את שני הדברים גם יחד. ושנה טובה
שאלה: הזמנת רב ידוע לחתונת ר"ת, נר שמיני של חנוכה: אני ובת זוגתי מתחתני בע"ה בא בטבת, נר שמיני של חנוכה, יום שלישי. הייתי מעוניין להזמין רב ידוע ולכבדו במעמד. כיצד ולמי ניתן לפנות בבקשה זו?
תשובה: לכם ומזל טוב לחתונה, הסדר הטוב במדינת ישראל הוא שהרבנות בה אתם נרשמתם לנישואין מפנה אותך לרב מטעמה שמגיע לערוך לכם את החופה ללא ת (למעט הוצאות נסיעה). אם אתם רוצים שרב אחר יערוך לכם את החופה - אתם יכולים לפנות לכל רב ובלבד שיהיה מתוך רשימת הרבנים הרשאים לערוך חופה (כמו בתחומים רבים בהם צריך רשיון כך גם לעריכת חופה שהוא תפקיד חשוב ביותר - אחראיות לכך שהחתונה תתנהל על פי ההלכה ובסופה אכן תהיו נשואים כדת משה וישראל). אם אתם רוצים להתכבד בנוכחותו של רב אחר, עליכם לפנות אליו ולקבל את הסכמתו. מומלץ, כמו בכל עסקה, לסכם מראש ובצורה ברורה את כל התנאים. במקרה כזה, בו אתם פונים לשוק החופשי, רשאי הרב לבקש כל ת שהוא רוצה ועליכם להחליט אם הדבר מתאים לכם, כמו בכל דבר אחר בחתונה שאתם מזמינים בעצמכם. (כפי שאמרתי הרב צריך להיות  מורשה  לערוך חופה). סיכום אתם פונים לרבנות בה נרשמתם שיפנו אתכם לרב מתאים, או שאתם מחפשים בעצמכם מתוך מכרכם או מה ששמעתם. בד"כ הרב יערוך אתכם שיחת הכרות לפני לתת את הסכמתו לערוך לכם את החופה. בברכת שנה טובה ובהצלחה דוד לוי 098987548
שאלה: ברכות ראש השנה: יש ברכה שצריך לברך על הפרסה (כרישה) האם צריך להפריד את זה מבשר טחון כי אנחנו נוהגים לעשות קציצות של פרסה עם בשר טחון.
תשובה: כל עוד יש חתיכות ניכרות לעין אין צורך להפריד
שאלה: שבת: האם מותר להשתמש בשבת חג בקולף ירקות? יש מכשיר ידני לקיצוץ ירקות בשם מסטר סלייסר אם מותר להשתמש בו בשבת?או בחג?
תשובה: דעת הרב אליקים לבנון שליט"א, רבה של כושרות, בעניין: קולפן מותר לשימוש בשבת  חג ומייסטר סלייסר אסור.
שאלה: דגים אחרי בשר: האם מותר לאכול דגים אחרי מנת בשר?
תשובה: מותר לאכול דגים ובשר באותה ארוחה. יש להחליף כלים לשטוף ידיים ופה בין המנות. ניתן לאכול משהו אחר בין הדגים והבשר במקום שטיפת הפה. אין הבדל בין אכילת דגים ולאחר מכן בשר או אכילת בשר ולאחר מכן דגים. ברכה והצלחה. תכתב בספר החיים ובספר הזכרון ובספר מחילה וסליחה וכפרה. ירון דוראני.
שאלה: קטיף בצפון הגולן: האם מותר להשתתף בקטיף פירות בצפון רמת הגולן בשביעית( באזור מג דל שמס)? מדובר בשטח השייך לנוכרי. לא ברורה לי החלוקה בין מרכז הרמה לצפונה ואיפה הגבול עובר. אלעד
תשובה: לך אם מדובר בקטיף תיירותי - אל תעשה זאת כלל בשנת השמיטה בכל מקום בארץ ישראל הרחבה (בגבולות ההבטחה). אם מדובר בפרנסה ובשיווק פירות לשוק או ליצוא צריך לברר פרטים עם המגדל או הרב האזורי להבהרות ניתן להתקשר אלי הביתה 098987548 שנה טובה דוד לוי